segurament no acabarà esdevenint un best-seller però et puc garantir que el rei del món m'ha fet passar un parell de dies extraordinaris. d'extraordinària lectura.\nfelicitats salvador. de crack!\nJa posats, hauries pogut posar uns quants exemples, i per acabar-ho d'adobar, citar-ne alguns de catalans. Per allò d'escandalitzar i tal, haw, haw.\nNo sempre cal una història, sovint un bon ambient fa una bona novel·la.\nCrec que va ser en Raymond Chandler qui va protagonitzar la següent anècdota:\nEstaven fent l'adaptació al cinema d'una novel·la seua i, acabant de polir el guió, es van adonar que no sabien QUI era l'assassí. Van telefonar l'autor per a preguntar-li i aquest els respongué "no en tinc ni idea".\nUna novel·la pot tindre descripcions i anotacions col·laterals molt més interessants que la història central en sí. I això en el cine passa factura.\nJo els bestseller tampoc els llegeixo, em fa ràbia llegir lo mateix que tothom :)\nAi MARTA, jo tinc una amiga meua que diu el mateix que tu.\nI et dic el mateix que a la meua amiga: classista, elitista, pedant!\nJosep, no ho dubtis :P\nMolt ben expressat aquest post. Coincideixo amb tu en que la pel.lícula t'estalvia l'excés de pàgines.\nD'altra banda, m'has fet pensar en un capítol dels Simpsons en el que Bart, després de passar pel campament Krusty que es una tapadora d'una fàbrica on treballen nens, li pregunta "com has pogut...?" i ell li respón: "veuràs, és que van aparcar davant de casa un camió carregat de bitllets".\nJosep, a mi em passa el mateix que a la Marta. Em pensava que era atípica (sona millor que rara) però començo a pensar com tu: que sóc elitista, classista i pedant.\nJo no tinc cap problema en llegir best-sellers però no són garantia de res només pel fet de ser-ho.\nJo si dono un exemple personal, a mi "El Codi Da Vinci" no em va semblar una novel·la tan i tan bona per tenir l'èxit que va tenir però es deixava llegir en canvi la versió cinematogràfica em va avorrir, per tant tens raó en això de la prova del cotó del cinema.\nJo, els best-sellers me'ls llegeixo, de fet m'ho llegeixo tot, fins i tot les etiquetes del xampú i el registre sanitari del paper de vàter, viciosa que és una. Però si El codi da Vinci era un llibre horrible però relativament divertit i la pel·lícula va ser un pitafi de ca l'ample, Àngels i dimonis no s'aguanta per enlloc, ni llibre ni pel·lícula.\nSalvador, has estat massa sibil·lí. Hauries fet un servei públic si haguessis aclarit que "Àngels i dimonis" (la pel·lícula) et sembla un pitafi.\nTot això de la literatura i el cinema és relatiu i té grans sorpreses, de llibres dolentets n'han sortit pelis bones i a l'inrevés. Quan el llibre era pitjor acaba que ningú recorda que aquella peli era 'd'un llibre'. És clar que els directors i guionistes han de ser eficaços amb els arguments, un excessiu respecte al llibre pot matar la peli, això els va passar als russos fa anys, que van fer una versió llarguíssima de Guerra i Pau que era més pesada que el plom, molt ben feta, això sí, però fredeta i ensopida.\nSobre qualitats, hi ha best-sellers molt bons i molt dolents i novel·les de culte molt bones i molt dolentes, també. Pel meu gust, és clar.\nJo m'he de posar a llegir urgentment algun llibre dels teus, però tinc taaannts pendents.\nSalut SM! :)\nJo, com la Clidice, si no tinc res més a mà llegeixo les etiquetes del xampú... una altra viciosa, ja veus!\nla qüestió és que hi hagi lletres!!!\nquè et sembla, la premi nobel de literatura? jo no la coneixia :/\nah! i a mi no em fa res que em "pillin" llegint un bestseller, n'hi ha que no estan tan malament!\nles pelis ja són tota una altra cosa... com diu la Júlia, hi ha de tot!\nJo he llegit best sellers i bona literatura. Tot depèn de l'estat d'ànim en què em trobi.\nDe vegades evadir-se amb una històrieta trepidant i que et va mantenint l'atenció fins al final és una opció per fugir dels mals de cap diaris. En això els llibres de "pes" (perquè els BS acostumen a tenir moltes pàgines) poden ser una opció igual de vàlida que qualsevol altra.\nAltres vegades, en canvi, em crida poder delectar-me en altres coses que no sigui purament "passar l'estona".\nEn tot cas, millor un best seller que una bona pila de programes de la televisió actual. I sembla que no vingui a tomb però en realitat triar entre llegir, o veure la tele, o passejar pels blogs, no deixa de ser una opció de com utilitzem el nostre temps lliure.\nels bestsellers tipus pilares de la tierra , edicions barates aeroport, dan browns , etc , etc són ,crec jo , per gent que no llegeix mai....\nsi tu llegeixes ja no els llegeixes ( valgui la ....) no per que siguin dolents sino perque es temps que no tens per dedicarlo a lectures certament mes profitoses.\nAixo es com si toques el piano....no obtens plaer fent escales ...sino interpretant una composició amb certa dificultat ...\ndoncs amb el llegir el mateix..crec jo..\nGràcies per llegir El rei del món i pels comentaris tan positius, Òscar! Estic content que el llibre hagi aconseguit el seu objectiu.\nSíliva, jo amb un camió d'aquests aparcat davant de casa no sé què faria...\nAllau, diguem-ho tot clarament: Àngels i Dimonis (la història) i El Codi da Vinci (la història) em semblen dos grandíssims pitafis en qualsevol format que es presentin.\nSi algú mereix ser qualificat de classista, elitista i pedant són els de ca'l Nobel. Sembla que és condició bàsica per donar el premi que l'autor no el conegui (ni el llegeixi) pràcticament ningú!\nL'Eulàlia té raó: millor llegir les etiquestes del xampú que mirar molts dels programes que fan a la tele.\nJo sí el llibre té bona crítica el llegeixo sigui bestseller o no. També he de dir que de vegades quan he llegit el llibre he discrepat del crític.\nSÍLVIA i MARTA:\na la meua amiga elitista, classista i pedant (només en matèria literària) li perdono tot.\nLi perdono tot en matèria literària, és clar. Quan em ve amb Lars von Trier li trec la tonteria amb teràpia de xoc.


Posicionament web | Disseny Web Mataró | Manteniment informàtic\nPer què D&D SERVEIS?\n“L'única manera de fer un gran treball és estimar el que fas”\nEn un món tan abstracte i tan "impersonal" com aquest al que ens dediquem, nosaltres sempre hem apostat per la proximitat, cuidant les relacions amb el client i apostant per un tracte proper i personal. Ens coneixeu i sabeu qui som, així de simple. #somproprers\nIntentem desenvolupar el nostre treball amb naturalitat, donant-li simplicitat a situacions complexes que ajudin als nostres clients a comprendre i conviure amb la "informàtica" de la manera més senzilla possible. #informaticasensecomplexes\nFem el que diem, així de fàcil, desenvolupem el nostre treball respectant les pautes i les necessitats de cada client i complim de manera estricta amb les responsabilitats adquirides. #somcreibles\nAvui, romandre més de 15 anys desenvolupant les teves activitats professionals en un mateix sector és, sens dubte, sinònim de treball ben fet. Concretament 20 anys de vivències i experiències acumulades que ens ajuden a evolucionar i a formar-nos de manera constant i continuada, amb un objectiu: seguir donant un servei professional i de qualitat. #laexperienciaesungrau\nSolucions i serveis informàtics. Més de 20 anys treballant de manera professional, senzilla i propera.\n"PRETENEM FER-TE LA VIDA MÉS FÀCIL, NO COMPLICAR-TE-LA".\nConceptes com pàgina web, e-mail, extranet, intranet, mailing, botigues virtuals, portals, SEO, SEM, xarxes, servidors, app, blocs, adwords, google, màrqueting en línia ... són algunes de les moltes paraules de les quals parlem a la nostra web. Al final tot es resumeix en una mateixa idea, NOSALTRES CONEIXEM I TREBALLEM DES DE FA MOLT TEMPS amb tots aquests conceptes (i molts altres més), així que, podem dir en veu alta que: SOM PROFESSIONALS QUALIFICATS CAPAÇOS DE DONAR SOLUCIÓ ALS TEUS PROBLEMES O NECESSITATS INFORMÀTIQUES. Siguis una empresa gran, mitjana o petita, o bé un professional independent, CREIEM QUE ET PODEM AJUDAR, estem a prop teu i la nostra experiència ens avala. #vineavisitarnos\nBENVINGUT A D&D SERVEIS INFORMÀTICS\nVisita'ns a la nostra oficina\nA Mataró, molt a prop teu, només has de trucar-nos al 93 757 75 80, o passar-te pel Carrer Sant Cugat, 107. T'atendrem encantats. #coneixnospersonalment #informaticapropera


Rosa Massagué aposta per recuperar “el respecte a les regles del joc”\nReunió dels Federalistes d'Esquerres a Terrassa\nLa delegació de Federalistes d’Esquerres a Terrassa va aplegar dimecres 28 de març\nReunió dels Federalistes d’Esquerres a Terrassa | FEDERALISTES D’ESQUERRES A TERRASSA\nLa delegació de Federalistes d’Esquerres a Terrassa va aplegar dimecres 28 de març, en un acte públic, la periodista Rosa Massagué, membre del Consell de Redacció de la revista Política & Prosa; la professora de Dret Constitucional de la Universitat de Barcelona Argèlia Queralt; i el catedràtic de la mateixa Universitat Xavier Arbós.\nSegons va explicar Massagué, la revista va néixer fa un any amb l’objectiu de recuperar el catalanisme; obrir el diàleg; i restablir la dignitat de la Política, el respecte a les regles del joc, la convivència, els espais de debat i els ponts entre les diferents tendències polítiques a Catalunya.\nXavier Arbós va apostar per un Estat oficialment federal, on l’autogovern estigui reconegut a la Constitució clarament com un dret. Un Estat federal no donaria automàticament més competències a les comunitats, va assenyalar, però tampoc és cert que ara l’Estat de les autonomies tingui la màxima descentralització possible. El catedràtic va convidar la gent federalista a defensar la descentralització com el millor model possible per un país plural com Espanya, i a no tenir complexes a definir-se públicament com a federalistes. En aquest sentit, va convidar públicament el PSC, Catalunya en Comú i Ciutadans a parlar de cara a les pròximes eleccions perquè expliquin quines propostes federalistes presentaran als seus programes electorals. Argèlia Queralt va reclamar una cultura federal en la política, ja que la Constitució parla d’unitat però també d’autonomia. Va apostar també per reformar la Carta Magna perquè el model federal sigui clar. Creu que l’Estat ha quedat endarrerit respecte a la realitat plurinacional, i això ha provocat fenomens com el Procés.\nLa professora de Dret Constitucional considera que la crisi econòmica ha alimentat l’onada a favor de la recentralització: les comunitats presten serveis bàsics com la Sanitat o l’Ensenyament, que han tingut fortes retallades, i això ha provocat insatisfacció entre la ciutadania. També hi ha hagut alguns sectors de la política que han estat deslleials, assegurant que l’Estat autonòmic és més car sense oferir dades. Segons Queralt, intentar negar la pluralitat d’Espanya és “fer-se cops contra la paret” i cal seure a parlar, per començar, de quins punts de la Constitució es volen reformar. Aquesta xerrada forma part de les activitats de Federalistes d’Esquerres a Terrassa, un grup que es reuneix mensualment i que organitza activitats de forma periòdica per difondre les idees federalistes a la ciutat.


El ‘Programa de suport i acompanyament domiciliari per a pacients en etapa final de vida amb necessitats socials’ atendrà a 300 persones durant l’any 2020\nLa RMF i la Fundació Paliaclinic reediten l’acord de col·laboració per acompanyar a malalts en situacions de vulnerabilitat socioeconòmica per tal que puguin afrontar el procés de forma digna.\n300 persones i les seves famílies es beneficiaran aquest any 2020 del Programa de suport i acompanyament domiciliari per a pacients en etapa final de vida amb necessitats socials. Per vuitè any consecutiu, la Ramon Molinas Foundation i la Fundació Paliaclinic col·laboren per atendre i acompanyar als pacients en fase final de vida i en situacions de vulnerabilitat socioeconòmica, i a les seves famílies, per tal que puguin afrontar el procés de forma digna i al seu propi domicili.\nLa iniciativa, que preveu proporcionar 5.000 recursos d’atenció al llarg del 2020, facilita el suport necessari als pacients, i a les seves famílies, per tal que puguin viure el procés de final de vida i de la pròpia mort de forma digna, amb el menor patiment, al lloc escollit i amb la companyia desitjada. El Programa de suport i acompanyament domiciliari per a pacients en etapa final de vida amb necessitats socials proporciona ajudes tècniques, servei d’atenció domiciliària, artteràpia, musicoteràpia i voluntariat d’acompanyament als malalts derivats dels diferents nivells assistencials públics de l’Institut Català de la Salut (ICS), durant un període de temps limitat.\nEl programa, que facilita l’ajuda amb celeritat, té l’objectiu d’apoderar a les famílies i de potenciar la seva capacitat cuidadora, de reduir el patiment emocional dels pacients i dels seus familiars i d’ampliar les xarxes socials de suport.


L'aigua de consum humà. Canal Salut\nL'aigua és un recurs fonamental per a la vida i la salut de les persones, però no sempre és apta per al consum. Com a conseqüència de l'activitat humana, ja sigui industrial, agrícola, ramadera o domèstica, les aigües subterrànies i superficials incorporen substàncies o microorganismes que les poden fer perjudicials.\nBeu sempre aigua tractada [261,12 kB ]\nInformació per a empreses gestores de subministrament d'aigua\nLa importància de beure aigua desinfectada\nEls nitrats a l'aigua de consum\nPer evitar la transmissió de malalties infeccioses a través de l'aigua cal tractar-la de manera adequada i desinfectar-la. La desinfecció sistemàtica de les aigües de consum públic és una de les actuacions de salut ambiental que ha salvat més vides humanes. No desinfectar l'aigua de consum humà és un risc innecessari per a la salut. Sobretot, afecta els infants, les persones amb immunodeficiències, la gent gran i les persones no acostumades a un tipus d'aigua determinat. A Catalunya, el procediment més utilitzat per desinfectar l'aigua és la cloració, mitjançant l'aplicació del clor gasós o de solucions d'hipoclorit sòdic, popularment conegut com a lleixiu.\nEls nitrats són una sal química derivada del nitrogen que, a concentracions baixes, es troba de manera natural en l’aigua i el sòl.\nQuina és la causa de la presència de nitrats en l’aigua que consumim?\nLa presència de nitrats en l’aigua d’abastament és la conseqüència de la contaminació de les aigües naturals per compostos nitrogenats. Es pot parlar de dos tipus principals de fonts de contaminació de les aigües naturals per compostos nitrogenats: la contaminació puntual i la difusa. El primer cas s’associa a activitats d’origen industrial, ramader o urbà (abocament de residus industrials, d’aigües residuals urbanes o d’efluents orgànics de les explotacions ramaderes, lixiviació d’abocadors, etc.), mentre que en el cas de la contaminació difusa, l’activitat agronòmica n’és la causa principal.\nSi bé les fonts de contaminació puntual poden causar un gran impacte sobre les aigües superficials o sobre localitzacions concretes de les aigües subterrànies, les pràctiques d’utilitzar adob amb fertilitzants (orgànics o inorgànics) són generalment les causants de la contaminació generalitzada de les aigües subterrànies. Hi ha determinats processos de potabilització d’aigües naturals destinades a l’abastament de la població, com és el cas de la desinfecció, que comporten l’oxidació dels compostos nitrogenats (com l’amoni i els nitrits), a nitrats. Per tant, en les aigües de consum públic, la presència de nitrats és conseqüència del contingut d’aquest compost en les aigües naturals i de la transformació dels altres compostos nitrogenats a nitrats, a causa de la desinfecció necessària.\nLa ingestió de nitrats no és exclusiva de l’aigua de beure, ja que aquest compost es pot trobar en molts aliments. La incorporació dels nitrats i nitrits a l’organisme es produeix majoritàriament per la ingesta de vegetals i carns curades com els embotits; en el primer cas, les bledes, els espinacs i l’enciam, tenen gran capacitat d’acumulació de nitrats, si bé aquesta concentració dependrà del tipus i varietat genètica, i de factors ambientals (com per exemple la temperatura, la llum solar o el nitrogen orgànic o inorgànic disponible); en el segon cas, es tracta de productes carnis com per exemple, fuet, llonganissa i xoriço, en què s’incorporen les sals sòdiques i potàssiques dels nitrats i dels nitrits com a conservants, ja que el nitrit impedeix de manera molt eficaç la proliferació d’espores de Clostridium botulinum i, per tant, la formació de la toxina botulínica.\nD’altra banda, l’aigua de consum pot esdevenir la principal via d’entrada dels nitrats a l’organisme, en el cas dels infants i especialment els lactants, quan la concentració de nitrats a l’aigua és elevada (>50 mg/l).\nEls principals efectes adversos descrits per l’exposició als nitrats són la metahemoglobinèmia i l’afectació de la glàndula tiroide. També s’han descrit efectes cancerígens per compostos formats a partir de la seva presència, tot i que hi ha menys informació sobre aquest aspecte.\nEfectes sobre el transport d’oxigen als teixits o metahemoglobinèmia\nLa metahemoglobinèmia consisteix en un increment anormal de metahemoglobina a la sang, la qual, esdevé incapaç de fixar l’oxigen, atès que es tracta d’una hemoglobina modificada. La conseqüència principal rau en la disminució en el transport d’oxigen als teixits, i dona lloc\na una coloració blavosa de la pell (cianosi); aquesta manifestació clínica, entre altres efectes adversos, esdevindrà més o menys greu, en funció de la concentració de metahemoglobina.\nLa toxicitat dels nitrats és el resultat de la propietat que tenen de reduir-se a nitrits, els quals són capaços d’oxidar l’hemoglobina i convertir-la en metahemoglobina. Aquest procés es pot produir en l’organisme mateix, amb els bacteris presents a la saliva o al tracte gastrointestinal, o bé, en el cas dels aliments, durant el procés de fabricació; en el primer supòsit, aquesta reacció endògena té una rellevància especial en el cas de les infeccions gastrointestinals, atès que es dona una sobreproducció d’òxid nítric com a producte de la infecció bacteriana. Aquest mecanisme pot esdevenir una font important de nitrits i, per tant, pot predisposar les persones a patir metahemoglobinèmia.\nLa conversió de nitrats a nitrits requereix d’un interval determinat de pH i, per tant, d’acidesa. Habitualment, la mateixa acidesa de l’estomac dificulta la proliferació bacteriana i com a conseqüència, la reducció dels nitrats. En els casos en què s’ha reduït l’acidesa gàstrica o bé es prenen antiàcids, s’afavoreix la proliferació bacteriana i la reducció de nitrats a nitrits. Els infants presenten un pH gàstric més elevat que els adults, per la qual cosa són més susceptibles que es produeixi el procés de conversió de nitrats a nitrits i a la formació de metahemoglobina corresponent. En condicions normals, l’organisme té una certa capacitat reparadora respecte a això, mitjançant un mecanisme enzimàtic que permet convertir la metahemoglobina formada una altra vegada en hemoglobina. Les persones que tenen una deficiència congènita de NADH-metahemoglobina-reductasa o NADH-citocrom b5-reductasa, ja sigui de manera generalitzada o només en els eritròcits, tenen una disminució d’aquesta capacitat reparadora i, com a resultat, són més susceptibles a desenvolupar la metahemoglobinèmia. Els nadons amb pocs mesos de vida, tenen menys desenvolupat aquest mecanisme, fet que també els fa més susceptibles.\nEfectes sobre la glàndula tiroide\nEls nitrats inhibeixen l’absorció del iode i alteren el funcionament de la glàndula tiroide. Aquesta alteració produeix una disminució en sang de les hormones T3 i T4 i alhora un increment de l’hormona tirotropina (TSH), que estimula la tiroide. L’alteració del nivell d’hormones de la tiroide pot comportar un augment del volum de la glàndula i produir goll.\nEls estudis epidemiològics que han investigat la relació entre l’exposició als nitrats i nitrits en l’aigua de beure i el càncer no n’han trobat una evidència en aquesta associació per ella mateixa.\nL’Agència Internacional de Recerca del Càncer (IARC) classifica la ingesta de nitrats o nitrits com a probables carcinògens per als éssers humans (grup 2A), sota condicions de nitrosació endògena. Això és degut al fet que els agents nitrosants que sorgeixen dels nitrits, poden reaccionar en determinades condicions amb compostos nitroestables (amines i amides) i donar lloc a compostos N-nitrosos (N-nitrosamines i N-nitroamides), alguns dels quals són carcinògens coneguts.\nQuins són els grups de població més sensibles als efectes adversos dels nitrats consumits a través de l’aigua de consum?\nLa ingesta d’aliments o d’aigua que continguin quantitats elevades de nitrats pot produir una alteració de la capacitat de transport d’oxigen de la sang (metahemoglobinèmia), com també una disminució de l’absorció del iode, que afecta el funcionament de la glàndula tiroide.\nEls grups de població especialment vulnerables a la metahemoglobinèmia són els següents:\n- Els infants (especialment els lactants).\n- Els adults amb un nivell reduït de l’acidesa gàstrica o bé que prenen antiàcids.\n- Els grups de població que tenen genèticament alterada la capacitat de transport d’oxigen de la sang com ara:\n° Les persones amb deficiència congènita de NADH-metahemoglobina-reductasa, ja sigui generalitzada o només en els eritròcits.\n° Les persones amb anomalies estructurals de l’hemoglobina (Hb Ms).\nPel que fa als efectes sobre la glàndula tiroide, els grups de població especialment vulnerables a una disminució de l’absorció del iode són les dones embarassades i els infants, especialment els nadons, per la importància d’aquests nivells en el seu desenvolupament i també perquè tenen menys quantitat de reserves d’aquestes hormones respecte als adults.\nQuin és el nivell segur de nitrats en l’aigua de consum?\nL’Organització Mundial de la Salut (OMS), a les seves Recomanacions per a la qualitat de l’aigua de consum humà, ha establert un valor màxim de 50 mg/l de nitrats com a ió de nitrat, per protegir-se de la metahemoglobinèmia i els efectes en la tiroide i, pel que fa als nitrits, ha establert un valor de 3 mg/l com a ió de nitrit, per evitar la metahemoglobinèmia induïda pel nitrit de fonts endògenes i exògenes. Aquests valors protegeixen la població més sensible, que són els lactants alimentats amb biberó, i per extensió, la població general.\nA l’Estat espanyol la normativa vigent, el Reial decret 140/2003, també estableix un valor paramètric de 50 mg/l de nitrats i de 0,5 mg/l de nitrits, en l’aigua de la xarxa de distribució.\nQuè s’ha de fer per evitar els efectes perjudicials?\nEs recomana que les persones incloses dins d’algun dels grups de població especialment vulnerable, s’abstinguin de consumir aigua que superi els 50 mg/l de nitrats per beure o cuinar. Cal tenir en compte que quan l’aigua es bull no desapareixen els nitrats, sinó que se’n provoca la concentració.\nPel que fa als lactants alimentats amb llet artificial, a l’hora de preparar biberons, cal utilitzar aigua envasada o d’un altre abastament que sigui apta per al consum.\nEn cas de dubte, és convenient consultar-ho amb el metge o metgessa de capçalera. El contingut elevat de nitrats en l’aigua d’abastament no en limita la utilització per a altres usos domèstics que no impliquin la ingestió, com dutxar-se, rentar la roba o rentar els estris de cuina.\nSi faig bullir l’aigua, els nitrats desapareixen?\nNo, en bullir l’aigua els nitrats no desapareixen.\nPodem coure els aliments a casa amb aigua amb nitrats?\nL’ebullició de l’aigua provoca la concentració de les sals dissoltes. En cuinar els aliments, especialment els brous, augmenta la concentració de nitrats. Per tant, és recomanable que les persones incloses en els grups de risc (nadons, dones embarassades, persones amb malalties d’estómac en tractament, etc.), no utilitzin aigua d’abastament, que supera els 50 mg/l de nitrats, per coure aliments. La resta de les persones poden utilitzar l’aigua per cuinar.\nPodem netejar els aliments (verdures, fruita, etc.) amb l’aigua amb nitrats?\nTothom pot rentar els aliments amb aigua d’abastament, perquè la quantitat de nitrats que pot quedar retinguda en els aliments, és mínima.\nEncara que l’aigua tingui continguts elevats de nitrats es pot utilitzar per dutxar-se, rentar la roba o els estris de cuina, sense risc per a la salut.\nEls animals de companyia poden beure aigua amb nitrats?\nCal pensar que calen les mateixes restriccions que per a les persones. Cal consultar al veterinari o veterinària si, per les característiques de l’animal de companyia, aquest s’ha de considerar com a sensible a la ingesta de nitrats.\nCom es pot saber si l’aigua d’abastament supera el valor paramètric admès de nitrats?\nL’abastament d’aigües de consum és competència municipal. L’ajuntament pot prestar el servei directament o a través d’una empresa gestora. En qualsevol cas, l’ajuntament ha de garantir l’abastament d’aigua apta per al consum.\nLes entitats gestores del subministrament estan obligades a fer autocontrols de la qualitat de l’aigua que distribueixen. La periodicitat de les determinacions de nitrats depèn del volum d’aigua distribuïda per dia, en cada zona d’abastament. A més, si en el Programa de vigilància del Departament de Salut es detecta un incompliment del valor paramètric, es requereix a les companyies d’aigua perquè hi facin controls addicionals. Podeu conèixer els nivells de nitrats de l’aigua de la vostra zona d’abastament consultant a l’ajuntament, directament a l’entitat gestora del servei municipal o consultant el SINAC (Sistema d’Informació d’Aigües de Consum).\nEls nitrats no s’eliminen per filtració física o ebullició. Hi ha sistemes de tractament específics d’eliminació de nitrats, la instal·lació dels quals pot resultar adequada per als tractaments de xarxes d’abastament públiques, però cal valorar-ne la idoneïtat en xarxes de distribució particulars, per les seves característiques tècniques i pel cost econòmic que representen. No tots els aparells que hi ha al mercat pensats per instal·lar-se a les llars, estan dissenyats per a l’eliminació de nitrats.\nGuidelines for drinking-water quality. First addendum to the fourth edition. WHO. 2017.\nNitrate and nitrite in drinking-water. Background document for development of WHO guidelines for drinking-water quality. WHO/FWC/WSH.16.52. 2016.\nGuidelines for Canadian drinking water quality. Guideline technical document. Nitrate and nitrite. Health Canada. 2013.\nATSDR Case studies in environmental medicine. Nitrate/nitrite toxicity. 2015.\nData d'actualització: 09.10.2019


Consells per a l'economia familiar a les compres de regals de Nadal\nQue a Espanya som molt generosos, ja ho sabíem. De fet, cada any el Registre Mundial de Trasplantaments ens col·loca com a líders en solidaritat amb la taxa més alta de donants en l’àmbit internacional. Però el que potser no sabies és que Espanya també és el país europeu on més inverteixen les famílies en regals durant el Nadal. Som tan despresos, que gastem de mitjana uns 252 euros per llar, segons l’últim informe sobre consum nadalenc de la consultora Deloitte.\nPer què gastem més per Nadal?\nLa consultora Deloitte va fer aquesta pregunta al seu informe sobre consum nadalenc i aquestes van ser les principals respostes.\nPerquè volem gaudir i evitar pensar en els problemes quotidians.\nPer aprofitar les promocions.\nPerquè augmenten els ingressos.\nPerquè la situació econòmica és més segura.\nPerquè les novetats i innovacions fan que gastem més.\nAixò sí, quan es tracta de regalar, som poc originals: roba, calçat, llibres i perfums copen la llista de presents més demanats, encara que cada any creix la despesa en videojocs i en una tendència que no ha parat d’escalar posicions: regalar diners en metàl·lic.\nSigui com sigui, el més habitual és que les despeses nadalenques ens aboquin a la temuda costa de gener… però no és inevitable i a CaixaBank t’oferim un grapat de consells perquè estalviïs en els teus regals de Nadal.\nInforma't bé sobre les necessitats i els gustos dels teus familiars\nComençarem pel punt més obvi i, tanmateix, també un dels que solem descuidar sovint. De veritat sabem què necessiten les persones que volem obsequiar? Sigui per Nadal o a qualsevol altra època de l’any, fer un petit ‘sondeig’ ens estalviarà maldecaps i errors, com comprar una cosa costosíssima quan en realitat l’haguéssim encertat amb un regal més modest, però més indicat.\nFes un pressupost realista i obliga't a complir-lo\nAbans de començar a veure ofertes o passejar per botigues i grans espais comercials, és imprescindible que sàpigues exactament quants diners pots gastar en total sense que la teva economia personal o familiar es vegi afectada.\nSi saps que has de comprar regals per a 5 persones i disposes de 200 euros en total, pots fer una mitjana de quant destinaràs a cada persona i així escollir regals adequats, tant per als seus gustos com per a la teva butxaca. Ja t’avancem que fer un pressupost familiar és tot un repte, però val molta la pena, com t’ensenyem en aquest vídeo de #FinanzasXaFollowers.\nProcura no comprar tots els regals al mateix lloc\nCada superfície i comerç sol estar especialitzat en una temàtica en concret: tecnologia, oci i cultura, esport… en general, aquests espais ofereixen millors preus i més varietat de productes, així que un dels trucs per estalviar en els teus regals de Nadal consisteix a repartir les compres per diferents botigues i, naturalment, fer servir comparadors com el que ofereix la pàgina web de l’OCU, que et pot estalviar molts passejos a comerços físics o visites virtuals a comerços electrònics.\nCompra amb antelació\nNo és fàcil evitar la temptació de deixar les compres per última hora, però si fem els ‘deures’ abans de temps tindrem premi: menys angoixes i, possiblement, preus més baixos perquè tindrem més varietat de comerços on triar aquest regal que farà tan feliç als nostres éssers estimats.\nDe vegades, amb un regal n’hi ha prou\nEncara que la tradició dicta que cada membre de la família ha de fer – com a mínim – un regal a la resta de familiars, les economies amb pressupostos més ajustats poden ser més imaginatives i fer jocs com el de l’‘Amic Invisible’, en què cada persona fa un regal a un únic membre de la família. D’aquesta manera podrem destinar una mica més de diners a aquest regal, mentre que estalviem en la factura final de Nadal.\nTanmateix, aquesta no és una opció fàcil de manejar en llars on regnen els més petits de la casa perquè, al cap i a la fi, com negar-los totes aquestes joguines que han demanat a la carta als Reis Mags o al Pare Noel? En aquests casos, convé recordar que parlar de diners amb els nostres fills no és tabú i, encara que no fa falta entrar en detalls, sí que es pot fer servir una mica de psicologia per fer entendre que quan es reben regals, el més important no és quants se’n reben.\nCaixaBank / compres / consells / economía / nadal / regals


Diari de Masquefa: de gener 2010\nDesmantellada una xarxa internacional de distribució il·legal d'anabolitzants en gimnasos\nEn l'operació s'han detingut 11 persones,\nuna d’elles a Masquefa\nL'operació l'ha fet conjuntament la Policia de la Generalitat 'Mossos d'Esquadra' amb la Guàrdia Civil i l'Autoritat de Seguretat Alimentària i Econòmica de Portugal. Hi ha 11 detinguts i s'han practicat 16 registres a les províncies de Cadis, Màlaga i Barcelona i 23 més a Portugal. Els responsables de la xarxa instal·lats a l'Estat Espanyol facilitaven als proveïdors de Portugal les dades dels clients perquè directament els enviessin la mercaderia, evitant aparèixer ells en les transaccions\nAgents dels Mossos d'Esquadra, en col·laboració amb la Guàrdia Civil i l'Autoritat per a la Seguretat Alimentària i Econòmica de Portugal han desmantellat una xarxa dedicada, presumptament, al tràfic il·legal de medicaments de tipus anabolitzant i d'altres dels considerats prohibits per a l'exercici de pràctiques esportives. Aquesta actuació s'ha desenvolupat en el marc de la denominada 'Operació Pluma', duta a terme a Cadis, Màlaga, Martorell, Masquefa, Badalona, Begues, Castelldefels i també a diverses ciutats portugueses.\nL'operació s'ha saldat amb la detenció d'11 persones (5 a Cadis, 5 a Catalunya i 1 a Màlaga). Durant la fase d'investigació d'aquesta operació s'han practicat també 39 registres a l'interior de domicilis, comerços de complements nutricionals per a esportistes, gimnasos i magatzems de les províncies de Barcelona, Cadis, Màlaga i diverses províncies portugueses. En aquests registres s'han pogut intervenir quantitats importants d'aquestes substàncies prohibides.\nL'operació conjunta va iniciar-se al març de l'any passat després que dues investigacions paral·leles dels Mossos d'Esquadra i la Guàrdia Civil es creuessin. A partir d'aquest moment, la Unitat Central de Consum dels Mossos d'Esquadra i la secció de Consum i Medi Ambient de la Guàrdia Civil van formar un grup conjunt de treball per aconseguir desmantellar tota l'estructura de la xarxa delictiva, implicant també l'autoritat de la seguretat alimentària i econòmica de Portugal, país en el que es trobaven els magatzems des d'on s'importava cap a Espanya la major part d'aquesta mercaderia.\nEls dos màxims responsables de la xarxa, amb residència a Martorell i Cadis, rebien encàrrecs de clients per tal que els subministressin aquestes substàncies prohibides. Aquestes dues persones contactaven llavors amb els seus proveïdors a Portugal i els hi facilitaven les dades dels seus clients a Espanya. A partir d'aquí, eren aquests proveïdors portuguesos qui enviaven directament els productes demanats pels clients, evitant d'aquesta forma que els mitjancers apareguessin en el rastreig deixat en els enviaments.\nUn cop les substàncies arribaven als clients, aquests feien l'ingrés corresponent als números de compte dels responsables de la xarxa a Espanya, emprant noms ficticis i realitzant sempre imposicions inferiors als 3.000 Euros, per tal de dificultar d'aquesta manera una possible investigació financera.\nEl material intervingut és : 15.000 dosis d'esteroides i anabolitzants (alguns d'ells estaven envasats i etiquetats amb rus i àrab). Embalatges i prospectes preparats para empaquetar medicaments i vendre'ls en el mercat clandestí. Equips i sistemes informàtics (ordinadors, targetes de memòria, discs durs, etc.). Telèfons mòbils.\nLa majoria dels productes intervinguts son esteroides i anabolitzants, utilitzats per alguns esportistes per a augmentar el rendiment físic i muscular. Aquests productes estan prohibits sense un control mèdic adequat.\nEl seu ús sense control sanitari pot ocasionar greus conseqüències per la salut, com tumors hepàtics, retenció de líquids i hipertensió arterial, acne, tremolors, augment de colesterol i altres riscos cardiovasculars que podrien derivar en malalties coronaries i depressions.\nEntre els medicaments dopants intervinguts se n'han trobat de falsificats. El seu consum implica greus riscs per la salut ja que es fabriquen sense cap control sanitari i contenen contaminants tant d'origen químic com biològic. La composició real d'aquests productes no es corresponen a l'etiquetatge dels mateixos.\nAquesta operació es troba emmarcada en els dispositius establerts pels Cossos de Seguretat pel control i la lluita contra el tràfic i consum de medicaments i productes utilitzats il·legalment per persones que realitzen activitats esportives.\nEls investigadors analitzen la documentació intervinguda pel que no es descarten noves detencions.\nPublicat per P.M. a les 22:08 1 comentaris\nPublicat per P.M. a les 18:01 5 comentaris


Cambra de Comerç, Indústria i Navegació. Consulat del Mar. Llotja de Mar\nDes de 1985 vaig presidir l`Eucaristia de Sant Marc patró de la Cambra de Comerç, Industria i Navegació. Al cap vespre anava a la Cambra i Llotja i en un acte solemne rebia el jurament dels nous consols dels Consolat del Mar. Els primers anys, com aquest del 24 de març de 1987 presidit per el Sr. Josep Mª Figueras, president de la Cambra, jo, com a rector de Santa Maria del Mar, rebia el jurament sense intervenció del conseller de Justícia de la Generalitat. Més tard el dit jurament es feu davant dels dos, La Consellera, en aquell cas, i un servidor. La figura del Sr. Figueras i el seu record em porta a publicar, seguidament, l`homilia que vareg predicar a Santa Maria del Mar en motiu de la seva mort el 30 de març de 1994. Previ a l'acta tingué una entrevista amb llurs fills.\nParlaments previs al lliurament dels Cònsuls nous d'aquell any. Parla el Sr. Antoni de P. Escura i Viñuela, Cònsul Major del Consulat del Mar.\nMissa en sufragi dels difunts del Consolat del Mar celebrada cada any el dia de Sant Marc patró de la Cambra i Llotja, el 24 de març.\nA continuació la predicada l`any 1986 i 1987:\nCambra de Comerç, Industria i Navegació\nMissa anual a Santa Maria del Mar 25-4-1986\nHomilia del rector de Santa Maria del Mar\nMolt Honorable Sr. Dr. Josep Maria Figueres President de la Cambra, Honorable Sr. Dr. Ricard Piqué Vatlle, Consol Major honorari del Consolat del Mar, Srs. consols antics, reelegits i de nou jurament. Molt estimats tots en el Senyor :\nLa historia del Tribunal d`Equitat i Conciliació del Consolat de la Llotja de Mar, es remunta més enllà del segle XIII. Seguint l`evolució de les coordenades dels temps i de les diverses necessitats polítiques i judicials, el Consolat del Mar sofrí, com es sabut, diverses modificacions i competències fins que, en data molt recent, el 25 d`abril de 1956, quedava constituït el Consolat del Mar com a part de la Cambra de Comerç, Industria i Navegació de Barcelona. A partir d`aquesta data històrica, es fa coincidir, normalment, en el 25 d`abril, la celebració anual corporativa del Consolat del Mar i del jurament dels nous consols davant del rector de Santa Maria del Mar.\nAquest any la festa de la Llotja de Mar s`escau en el context del centenari de la Cambra de Comerç, Industria i Navegació. Centenari, sí, però no de l`entitat originaria, que ve de molts segles abans, sinó a partir d`una de tantes diferents reestructuracions amb igual o semblant contingut.\nAquesta missa d`acció de gràcies per un nou any, que heu viscut en l`expectativa del reconeixement oficial de la vostra alta tasca, la celebreu, com de costum, en aquesta Basílica de Santa Maria del Mar. Aquest temple carregat d`historia i de vinculacions ciutadanes, una de les més insignes de Barcelona i de la cristianitat, construïda per els vostres abans passats.\nAquest temple per si sol parla de fe, però també parla de riquesa, d`economia, d`influencia i preponderància mediterrània de Catalunya . Aquesta basílica te prou títols per ser considerada com el temple del comerç, del mar, dels gremis. Però podríem dir que, ara, viu com orfe dels qui l`erigiren. Circumstancies ben conegudes de l`evolució socioeconòmica de Barcelona i de llurs habitatges, han fet de que pocs, per no dir cap de vosaltres, visqueu sota l`ombra material de Santa Maria del Mar. Però si viviu sota la seva ombra espiritual. D`aquí que m`atreveixi parlar-vos del estat actual de Santa Maria del Mar, tot i que sàpiga que la sol.lusió real als seus problemes ha de venir per vies i camins varis com, per etjemple, la creació d`un Patronat en el que alguns de vosaltres pugueu unir-hi els vostres esforços e influencies.\nCom sabeu, fa cinquanta anys que el foc malmeté també l`immoble material. Si tenim raons per plorar aquell incendi, les tenim també, per veure, com, encara, restin per restaurar, total o parcialment, més de seixanta claus de volta calcinats, com així també, l`absis, cuatre columnes. De la joia del orgue històric no s`ha procedit, encara, de moment,a parlar-ne,sí, però, de l`orgue menor que, procedent dels Trinitaris de Vic, espera ser reconstruït i situat en la basílica. Precisament la manca de tot orgue de tubs ens ha portat a sol•licitar de la Cambra, en el seu centenari, un orgue positiu . La capella del Santíssim ha de ser restaurada i oberta de nou al culte. Hi ha goteres arreu, vitralls que amenacen ruïna, campanes silencioses, rellotge gastat. El mateix exterior del edifici te punts que demanen restauració urgent com la façana principal etc. etc.\nCelebreu aquesta diada, encara que, com es digué al principi, d`una forma casual, en la festa de sant Marc. Marc, cosí de Bernabé, acompanyà a sant Pau en el seu primer viatge apostòlic i també el va seguir fins a Roma. Emparentat, Marc, amb la família de sant Pere, fou també deixeble del mateix sant Pere. Se li atribueix la fundació de l`Església d`Alexandrina. Marc escrigué l`evangeli que porta el seu nom, un dels tres sinòptics, en el que deixa constància fonamentalment de la predicació de sant Pere, amb aportacions de les de sant Pau. L`Evangeli de Sant Marc es el més concís i esquemàtic dels tres sinòptics, escrit a semblança de lo que es pot considerar com la metodologia crítica- històrica actual.\nL`Evangeli de Sant Marc ens descriu lo que va fer i va dir nostre Senyor Jesús, ens parla de la seva divinitat, de les creences que ens han sigut trameses des de un principi.\nDistingits senyors. Vosaltres segurament que tots sou catòlics. Costa prou avui confessar-se i ser verdader catòlic, creient. Parlar, ara, de les dificultats de continuar fidels, serens, amb pau i goig en les nostres creences, suposaria analitzar tantes coses i tant diverses que no tindríem temps i ens comprometríem massa sense aconseguir gaire : Hauríem de parlar del materialisme pràctica i teòric, d`un racionalisme fort, d`unes generacions sense cultura pròpia i a més envellides, sense imaginació, biològicament decadents. També de la manca d`instrucció adaptada a l`intel•ligència de cada un i a les coordenades de temps i espai nostre. Seria precís parlar de cada una d`aquests fets i dificultats i de tots junts, en visió de conjunt.\nA favor de la fe catòlica, tenim el millor puntal. Crist mateix, aparentment dormint en la quilla de la barca de l`Església. Quant es despertat amb el crit desesperat : “!Senyor, no dormiu, que ens enfonsem¡”, respon : “¿Perquè temeu, homes de poca fe?”.\nTambé ajuda a la conservació de la fe l`inèrcia de les costums i de les tradicions catòliques, que resisteixen. Potser pot estar passant quelcom semblant a lo que succeeix amb el motor d`un cotxe que es para en marcha amb velocitat suficient per seguir, aparentment, corrent amb l`esperança, acomplerta moltes vegades a través de l`Historia, de que l`inèrcia posi, en qualsevol moment, el motor de nou en marcha .\nBombardejada, de tantes maneres, la nostra cultura, hem entrat, potser, en una corrent d`inculturació que dona fàcil entrada al fenomen pendular de tesis, antítesis i síntesis. Y, en aquets processos, els que volen reformar i dirigir a la societat, potser sels escaparà de les mans. La vida es massa curta per aconseguir, en general, certs propòsits. “Lo que un segle vestí, l`altra ho aterra, sols resta el monument de Déu” diria Verdaguer en l`Atlàntida.\nDr. Francesc Tort Mitjans, rector de\nHomilia del 24 de març de 1987 :\nMolt Honorable Sr. Dr. Josep Maria Figueres, President de la Cambra de Comerç, Industria i Navegació de Barcelona, Honorable Sr. Dr.Ricard Piqué Vatlle, Consol Major Honorari del Consolat del Mar, Honorables Sr. Antoni de Padua Escura, i demés consols antics i nous. Molt estimats en el Senyor\nAquest any la vostra festa patronal de sant Marc s`escau en la setmana de Pasqua de Resurrecció. No es aquesta una circumstancia corrent. No a cada any la lluna de l`equinocci de primavera cau a mitjans d`abril com enguany.\nLa nostra civilització arrela i pren peu en la Pasqua, en la data astronòmica en la que Jesucrist va ressuscitar. El nostre calendari, el Gregorià, neix també de la Pasqua. Es pot dir, en concomitància amb el vostre servei, que l`historia econòmica d`Europa neix, o es conforma de nou, a partir de la doctrina cristiana sobre l`home, sobre la propietat i l`us dels bens de la terra.\nEl Déu fet home va morir i va ressuscitar. Estimats Senyors, mentres som presoners del cos, la nostra relació es quasi purament material o cerebral, tot ho comprenem corporalment. El nostre pensament avança amb molta dificultat sense la base i suport de les imatges. Com que a Déu no el podem veure amb els nostres sentits corporals, per això es va fer home i eixís, encara que no puguem veure al Déu que hi ha en Crist, sí podem veure a l`home que hi ha en Déu.\nUna de les veritats fonamentals de la nostra sagrada religió es Pasqua, es la resurrecció de Jesús. Cal que tota veritat sigui coneguda i viscuda. L`home, en general, es pot definir, també, com el ser que no sap. El mon es sempre contradictori i pocs arriben a assolir la veritat, no solsament la veritat Suprema, Déu, sinó àdhuc les veritats petites de la naturalesa, de l`historia i de la mateixa economia.\nLa veritat te vida pròpia, persisteix sempre, no depèn del vaivé de les coses. Tant es que els homes s`en valguin o s`en oblidin, que llurs coneixements sobre ella s`engrandeixin o minvin, la veritat no es ni més gran ni més petita, sempre una, sempre igual, sempre immutable, de tot judica i no depèn del judici de ningú.\nLa Resurrecció de Crist es, per els creients, la veritat entre les veritats. Solsament la resurrecció de Jesús pot explicar lògica i psicològicament el procés i el dinamisme de l`Església Primitiva. Es una veritat que es mou, que sona, que es vol fer sentir. Analitzant acuradament el fenomen de la convicció apostòlica sobre la resurrecció de Crist, s`evidencia que en l`anunci d`aquest fet no ha pogut haver-hi ni frau, ni error.\nPasqua, no solsament va originar un ordre religiós nou, sinó que amb la fe cristiana nasqué, i es definí, com hem dit, un model social i econòmic de progrés i benestar social, no sempre practicat, però, teòricament, sempre novament recordat per fer front al nostre comú, també, egoisme.\nEl gran consentiment universal sobre la propietat privada, pesi a que la manca de correctes lleis reguladores pugui originar abusos de tot tipus, ajuda al avenç de la societat, ajuda a la serenitat de la vida. Es en virtut d`aquest concepció i doctrina sobre l`us de la riquesa, i els seus límits, que s`ha originat el progrés del mon. També, a causa dels abusos, s`han originat, diverses guerres i enfrontaments. Això demostra que la teoria no sempre s`adapta a la pràctica, perquè la teoria ha de definir-se i mesurar-se, sobre tot, amb la vara de la justícia. L`amor Cristià, la doctrina que ve de la Pasqua, es nega a si mateixa quant no ve de i va a la Justícia\nLa mateixa doctrina cristiana, que admet la propietat privada segons la justícia dels homes, segons el Dret\nAntic Grec i Romà, amb les aportacions d`Aristoteles, Aristófanes, Plutarco, Sèneca, ens predica que el cristià es deu sentir mogut per la justícia de Déu. Així el cristianisme ens exhorta a que siguem bons administradors dels bens que posseïm, com si no fóssim del tot propis. Fins i tot ens diu que devem considerar com a bens dels pobres allò que, donada la nostra situació en les propies coordenades del temps i del espai, resulten ser bens innecessaris, i, com a tals, els devem considerar bens dels pobres.\nCal tenir present que la naturalesa, millor dit, parlant en Cristià, el Creador, Pare de tots, va donar, en un principi, un dret igual a tots els homes en l`us dels bens de la terra. Sí en l`origen tots tenim el mateix dret. Així ens devem sentir moguts a corretgir, al menys amb la nostra caritat, els desequilibris que una incorrecta i àdhuc, moltes vegades, abusiva e injusta distribució i utilització dels bens de la terra, origina.\nEstà ben clar que els plans de Déu manifestats, be en la llei natural, be en la llei evangèlica, son que no manqui a ningú allò que li es precís per la seva justa subsistència. Encara que partint d`un seguit de causes i concauses, entre les que hi juguen també les genètiques i les enfermetats, existeix la marginació, la diferencia entre uns i altres, la pobresa, mai devem deixar de fer lo que estigui a les nostres mans per procurar un ordre social més just, on hi hagi menys pobresa, menys ignorància, enfermetats, drogues, paro etc. etc.\nEls que teniu o exerciu una tasca important en l`administració dels bens de la terra, si més no en cercar un preu just i un control adequat dels productes, fareu be de maldar per millorar, a la mida de les vostres possibilitats, la societat econòmica i comercial, i estimular lleis justes i eficaces per crear riquesa, distribuir-la justament i procurar un mon millor.\nQue la Pasqua, que estem celebrant en aquesta octava, i la vostra festa patronal de Sant Marc, home donat, primer als afers econòmics, i, després, al seguiment de Jesús en l`apostolat i el martiri, ens faigi a tots sol.lidaris.\nSant Marc Llotja de Mar (25/04/1992)\nSegurament que si féssim una enquesta trobaríem certa confusió sobre l'origen i l’antiguitat de les corporacions radicades en el vostre lloc i edifici històric : Llotja de Mar o Consolat de Mar, Junta de Comerç , Cambra de Comerç, Indústria i Navegació, Col·legi de Corredors de Canvi i Borsa abans, i ara Societat Rectora de la Borsa de Barcelona etc.\nSi bé el comerç es tant antic com els homes, potser no es conserva una institució comercial més antiga a Barcelona, entre les més antigues d'Europa, que la Llotja de Mar amb la particularitat de que, havent nascut d'ella tants rebrots la soca mare continua ben ufana.\nNo és corrent ni entre les institucions veure els fills dels fills fins a l’enèsima generació. El vostre edifici es com una casa pairal al recer de quina taula els fills conviuen. Com sol passar quasi sempre, els fills, amb la seva personalitat pròpia, arriben a decidir en el camp de l'autoritat primera; del pare amb mutu respecte i comprensió dels temps.\nLa Llotja de Mar no sols ha mantingut la seva vida sinó que l'ha augmentada. Quant neix de la naturalesa de les coses no veu la posta. Religió i comerç son dues necessitats de l'home.\nAmunt trobaríem que els actuals tribunals de justícia venen dels tribunals populars formats per els prohoms de les tribus i dels pobles.\nEls tribunals de justícia tenen els còdex en que es recolzen per judicar. Els tribunals populars tingueren i tenen el seny. Però el seny es també fruit, en bon part, d'una cultura, d'una religió, d'un equilibri. Els tribunals populars sols podran fer la justícia relativa al tarannà del poble del que formen part, la representen i serveixen. No sempre les seves decisions es conformaran al seny i dret natural i objectiu, així lo que un segle podrà fer l'altra ho podrà desfer.\nTot pot canviar, perquè es pot dir; que vosaltres consols de la Llotja de Mar/com a institució nascuda dins l'imperi del cristianisme, cal que, per ser fidels a les vostres arrels realitzeu els arbitratges amb el seny de la civilització cristiana de l'amor i la justícia.\n"Humilieu-vos i sotmeteu-vos a la ma poderosa de Déu, que ell us exaltará quant será l'hora", diu la primera lectura d'avui fragment de la carta de j sant Pere. Jo aplicaria aquesta frase a vosaltres en la responsabilitat de dir: arbitratges, tot definint i senyalant que "la ma poderosa de Déu" es també: la justicia. Ma poderosa de Déu que sols estem capacitats de descobrir i de sotmetren's-hi quant estem "revestits de sentiments d'humilitat.\nQuant el que arbitra i es arbitrat estan revestits de sentiments no fingits d'humilitat, el resultat és l'entessa, que sant Pere concreta quant diu "saludeu-vos els uns als altres amb un bes de germanor! No serà tant idíl·lica, segurament l'exercici de la vostra missió. Però sigui com sigui a mi em sembla que els vostres arbitratges tenen garanties de justícia per la seva rapidesa, quasi en el mateix context de la circumstancia arbitrada i per coneixedors directes de les persones i deis temes. L’humiliat i el seny cristià de l'amor poden originar arbitratges justos.\nEn el salm interleccional hem dit : "Cantaré tota la vida els vostres versos. Podeu considerar un bon favor del Senyor el haver sigut elegits per realitzar la missió de concols de Llotja. "D'una generació a l'altra anunciaré la vostra fidelitat", aquest sentiment religiós d'acció de gràcies i de dependencia del creador/garanteixen arbitratges justos.\nLa conclusió de l'evangeli de sant Mart posa en boca de Jesús aquell "anet per tot el món i prediqueu a tothom la bona nova de l'Evangeli". "Aneu per tot el mon", está clar que l'imperatiu del Senyor i el sentit literal del fragment evangeli mira al compliment de la missió de predicar. Però d'una forma acomodatícia em semblava veure relacionat aquest mandat amb aspectes de la Llotja de Comerç? Abans, i sobre tot després del edicte de Milà , l'evangeli del amor ere la justícia, del seny, l'evangeli del treball, del jornal just, s'estengué; i arrelà per tot el món.\nAmb la predicació de la resurrecció i de l'evangeli del resucitat es comença a instaurar en el món un ordre nou en tots els aspectes del temps i de la vida. Segurament, com abans hem donat quasi per fet, que els tribunals populars d'arbitratge tant dels fruits de la terra, com de les aigües etc. que s'anaren creant per tot occident i dels que encara se’n conserven varis, com es el vostre últimament reconegut oficialment en les sentencies arbitrals, tenen el seu origen en el context del seny del home cristià al qui se li ha predicat que ens hem d'estimar com a germans i sobre tot que Déu es amor.\nDifunts de l`Agrupació Mútua del Comerç i l`Industria, celebració en general durant el mes de maig. (A partir de 1995 aquesta missa i homilia es celebrada i predicada per Mons. Vives) A continuació una de les homilies predicades per el Dr. Tort, la de l'any 91:\nAgrupació Mútua del Comerç i l`Indústria\nHomilia predicada per el rector de Santa Maria del Mar, Dr. Francesc Tort Mitjans, el 10 de juny de 1991, en la missa celebrada en sufragi dels difunts mutualistes de l`any 1990.\n“Sabem, en efecte, que quan es desfaci aquesta casa nostra terrenal, on habitem com en una tenda, tenim al cel una casa que es obra de Déu, no feta de ma d`homes, eterna”\nMutualistes de l`Agrupació del Comerç i de la Industria, persones de tant diversos llocs de la nostra geografia, que us heu congregat en el Senyor, en aquest temple insigne, moguts per unes circumstancies i sentiments similars. ¡Quants records, que porteu a flor de llavis, ens podríeu explicar! ¡ Si poguéssiu obrir el vostre cor als altres germans, aquí congregats, a ben segur que us descobriríeu sentiments, vivències similars! Veniu acompanyats d`un entranyable record, d`una presencia espiritual, tots heu fet l`experiència difícil de la mort d`un ser estimat i l`Agrupació Mútua, remuntant-se als orígens eclesials d`aquesta institució, vol ajudar-vos a confortar el vostre cor posant en comú, a traves d`aquesta vostra silenciosa i compungida presencia, el vostre dol.\nTots, la majoria amb el suport de la fe, heu vist amb els vostres propis ulls, com la tenda del vostre espòs, fill, germà, pare o mare, es debilitava, s`envellia, trontollava, amenaçava ruïna, queia. Potser la ciència dels nostre dies va lluitar per salvar llurs vides, potser no hi fou a temps. Tant en un cas com en l`altra vareu quedar submergits en una indescriptible tristesa. Molts vareu començar a fer l`experiència de la soledat, seguint el pas feixuc d`una vida sense estímul. ¡Quants sentiments embargaren i, potser, encara omplen, el vostre cor! ¿Que us va dir l`imaginació, que freqüentment no podem dominar en els moments de depressió primers?\nEncara que els sentiments foscos, negatius, que excaven cap avall allunyant-nos simultàniament cada vegada mes de la llum, s`hagin extés més o menys en el temps, s`aniran esvaint, i, sense oblidar mai al ser estimat, anireu entrant, o ja hi heu entrat, per les vies i l`experiència de l`acceptació de la voluntat de Déu, de la conformitat als seus designis i es farà la pau en el vostre cor. La boira del camí s`anirà, lentament, esvaint per anar obrint-vos, amb serenitat, a noves albades amb resignació i pau.\nSegurament que molts de vosaltres, originaris també de pobles i viles, en la vida del vostre marit, i sers estimats, us havíeu reunit moltes vegades, o cada diumenge, en la congregació dels fidels de la vostra parròquia, alguns, potser, teníeu junts aquell lloc que la costum havia deixat i respectat com a propi i, ara marca l`absència. D`altres, per mil raons diferents, potser no ho fereu tant, però igual uns com els altres cerqueu, ara, aquelles paraules i veritats que us confortin. La veritat de que us parla avui l`Església es la del Paradís. Sí, en aquest moment la veritat de que es tracta es la del Paradís “que quant s`ens desfà aquesta casa terrenal, en trobem, una, d`eterna, al cel” ja no subjecta a les contingències humanes. La doctrina cristiana que predica que el vostre espòs, fill, pare o mare, viuen, fa de bon sentir. La suprema esperança de la filiació divina, de ser fills de Déu, us asserena i conforta, sobre tot quant, dona, també, les pistes certes de la comunicació espiritual amb els sers estimats que ens varen deixar.\nL`home cerca allò que ha perdut en tant més afany quant més era estimat, valorat, necessari. Davant de la mort, l`immortalitat de l`anima, per una banda, i el dogma de la Comunió dels Sants, per un altra, venen a ser com una barca de salvació en el naufragi i per això, també, ens hi adherim amb confiança.\nCaríssims mutualistes, l`imaginació ens pot portar a on vol, l`ignorància ens pot trair de mil maneres, els interessos ens poden fer desitjar i àdhuc somniar coses irreals. Però en el cas que ens ocupa la fe i la raó conflueixen en la veritat del Paradís, de que quant s`ens desfà aquesta casa de la vida, en trobem una altra d`eterna al cel.\nLa revelació de Déu, el consentiment de tots els pobles, la doctrina de la fe ens assegura que la nostra ànima, la poguem arribar a definir-la o no, es pugui trobar o no a traves del bisturí, es immortal. Aquesta convicció es troba ben arrelada tant entre els pobles savis com entre els pobles ignorants, tant en aquelles cultures evolucionades, com en aquelles altres quines aiguas tot just semblen sortir del manantial sense adherències temporals.\nNo hi ha poble sense altar, sense temple, sense sacerdots. Totes les religions, àdhuc aquelles que s`assimilen mes a constitucions per la regència dels pobles, creuen amb Déu, en el Paradís, li donguin el nom que sigui. Tot alta mira a Déu i als difunts.\nEsteu en la veritat, viviu en lo cert, caríssims germans mutualistes, quant el vostre cor, glossant la carta de sant Pau als cristians de Corint, està ple de “confiança”. Quant us aveniu a la conclusió de que la vida de la terra, que ens semblava tant definitiva e important, es més semblant a la vida dels emigrants del cel en el cos de la terra. Esteu en lo cert que aquell, que estimàveu tant, a retornat a Déu de qui va sortir i que, a traves dels vasos comunicats del dogma de la Comunió dels Sants, podreu continuar amb ells una relació d`intimitat espiritual.\nSegurament que en l`enterament dels vostres estimats va reçonar en el temple aquell encoratjador “In Paradissum”, interesseu-vos per rellegir-lo i meditar-lo.\nDr. Francesc Tort i Mitjans, rector de Santa Maria del Mar.\nEl temple s`ompli d`unes mil persones vingudes d`arreu. L`Eucaristia conta amb la presència i cant de l`Escolania, previ haver demanat, a llurs pares i escoles, el permís pertinent.\nHi ha més informació relacionada amb la Cambra de Comerç a l'apartat sobre el Consulat del Mar.


Nadie lleva lazos por ellos – Cortum\n“Nadie lleva lazos por ellos”. Un títol provocador en els temps que corren, tant que les habitualment tranquil·les xarxes socials del Teatre la Gleva es veuen trasbalsades per les queixes i els insults de defensors dels llaços grocs, que es prenen el tema com una qüestió personal. Ignoren que l’ànima d’aquesta recomanable obra teatral interpretada pel Pedro Cánovas i dirigida pel Pep Molina, és el Pare Manel, un home que porta des del 1975 treballant per intentar que els reclusos pugin tenir una vida digne d’aquest nom i que no es treu el seu llaç groc del pit ni quan es va a dormir.\nEl Pare Manel recorda que això de la presó preventiva no ve d’ara i que les principals víctimes són gent que viu a barris que són nostres, de tots, encara que no els vulguem veure. Persones que van tenir la mala sort de néixer a un lloc equivocat i en famílies equivocades.\nNingú es va preocupar mai de la seva situació fins que van compartir-la amb personatges cèlebres, els corruptes de Madrid, com en Bárcenas, o els corruptes d’aquí, com en Millet. Una preocupació que arriba al paroxisme amb els polítics presos. Però d’alguna manera, aquells que ja hi eren en aquesta situació segueixen sent ignorats.\nLa majoria de les persones empresonades no es poden permetre un advocat de renom, el més habitual és que tinguin un d’ofici al que coneixen cinc minuts abans de que se celebri el seu judici. Parlem de persones que poden ser allà tancades més de 15 anys sense saber ben bé per que hi són. De persones que, de vegades, ja han complert la seva condemna però que en alguns casos i per les seves condicions, segueixen allà reclosos perquè fora no hi ha qui els reclami.\nUn problema especialment greu en el cas del centenar llarg de discapacitats que hi ha a les presons. Gent que no entenen res del que els envolta, víctimes de la més gran de les indefensions. El Pep Molina recorda un cas concret, el d’un home amb microcefàlia, un home amb un caparronet petit, un home que segurament no veurem mai. Són persones que, probablement, no tenen el seu lloc al carrer, però tampoc a una cel·la de Quatre Camins.\nUn tema complex que segueix amagat i que va molt més enllà de la qualitat d’un menjar que algun dels presos mediàtics qualificava de flatulent, sense saber que posava més de manifest la seva frivolitat que el seu indubtable patiment. Al cap i a la fi, el que és cruel pels presos benestants i coneguts, també ho és pels altres que hi són allà en unes condicions no menys dures.\nEstem perdent l’oportunitat d’obrir un debat seriós sobre la presó preventiva . El més greu és que en evitar-ho, el que fem és posar de manifest que encara n’hi ha ciutadans de primera i de segona. O, potser pitjor, que la propaganda ha substituït per complert l’anàlisi de la realitat que ens envolta. Probablement siguin les dues coses.\nAutor adminPublicat el 7 octubre, 2019 6 octubre, 2019 Categories ÀtomsEtiquetes llaços, presó preventiva, presos\nAnterior Entrada anterior: Exagerar no és informar\nSegüent Entrada següent: Una mirada a l’escenari post-sentència


Cloenda de la X Gimcana i lliurament de premis als guanyadors\n5 desembre de 2018\nDimarts, 4 de desembre a les sis de la tarda es va fer l’acte de lliurament de premis de la 10a Gimcana de les Llengües. Més d’un centenar de persones van assistir a l’acte, que es va fer al Temple Romà de Vic. Hi van assistir la majoria dels participants premiats, des dels grups de les categories escolars fins a les categories individuals o de Voluntariat per la Llengua.\nTambé van assistir a l’acte algunes personalitats polítiques i patrocinadores dels premis, com Núria Güell, regidora de Cultura de l’Ajuntament de Torelló i presidenta del Consell de Centre de Normalització Lingüística d’Osona; Josep Riba, director del Museu Episcopal de Vic; Carles García, director del Museu del Ter; Albert Serra, alcalde de Roda de Ter i president de la Fundació Miquel Martí Pol; Albert Serra, alcalde de Roda de Ter i president de la Fundació Miquel Martí Pol; Carme Bové, regidora de Turisme de l’Ajuntament de Vic; Miquel Masallera de l’empresa Baló Tour; Jordi Molet, director general de Premsa d’Osona, empresa que edita El 9 Nou;\nVa conduir l’acte, la directora del CNL d’Osona, Dolors Solà, que va destacar la gran participació de la Gimcana. Va ressaltar que durant aquests deu anys s’ha mantingut el nombre de participants en uns 10.000. A més, en el concurs hi han participat moltes escoles de tota la comarca d’Osona i del Ripollès. Finalment, mitjançant una presentació en powerpoint, es van visualitzar les dades de participació, tant de les poblacions participants, com dels grups escolars, i es va agrair públicament la implicació en la Gimcana.\nSi voleu veure les dades de la Gimcana d’aquest any cliqueu aquí.GIMCANA_2018_.pptx\nSi voleu veure les fotos dels premiats podeu mirar l’àlbum al Facebook del CNL d’Osona\nGràcies a tothom per participar-hi i esperem retrobar-vos l’any que ve!\nGuanyadors de la X Gimcana de les Llengües\nUn cop realitzat el sorteig entre tots els finalistes de la Gimcana de les Llengües, els guanyadors han estat:\n1r premi: 2n A. Escola Fortià Solà de Torelló\n2n premi: Els astronautes. Escola Segimon Comas de St. Quirze de Besora\n3r premi: Roviretes. Escola Mossèn Cinto de Folgueroles\n1r premi: Els 19 ninges fantàstics. Escola Emili Teixidor de Roda de Ter\n2n premi: Els Homo sàpiens de 4t. IE Mestre Andreu de St.Joan de les Abadesses.\n3r premi: 3r A. Sagrats Cors de Centelles\n1r premi: Squad Class. Vedruna de Manlleu\n2n premi: The Kings and Queens. CEIP Pirineu de Campdevànol\n3r premi: Els Simpsons . El Cabrerès de l’Esquirol\n1r premi: Team 1r ESO B. IES Cirviànum de Torelló\n2n premi: Exnegres. Antoni Pou de Manlleu\n3r premi: Els Pompeuers de 2n E. IES Cirviànum de Torelló\n1r premi: Xumissos. Institut Cirviànum de Torelló\n2n premi: Gatperico. IES Castell del Quer de Prats de Lluçanès\n3r premi: L’hòstia en patinet. IES Catell del Quer de Prats de Lluçanès\n1r premi: Les Teresines de les Masies de Voltregà\n2n premi: Suficiència 1 del SLC de Vic\n1r premi: Bruixot de Centelles\n2n premi: Trompeta de Manlleu\n3r premi: Lila de les Masies de Voltregà\n1r premi: Bategar de Vic\n2n premi: Italocatalana de Bolonya\n3r premi: Montclau de Tolosa de Llenguadoc\n4t premi: Ingemar i Laia de Manlleu-Brussel·les\nFinal de la X Gimcana de les Llengües\n…i ja s’ha acabat la Gimcana d’aquest any!\nAra toca mirar les classificacions i fer el sorteig per determinar els guanyadors.\nA partir del 27 de novembre podeu consultar la classificació “provisional” i el termini per fer-hi esmenes s’acaba dijous 29 de novembre a les 12.00 h.\nDivendres 30 de novembre es farà el sorteig i es publicaran els noms dels guanyadors en aquest mateix blog. Estigueu al cas!\nEl lliurament de premis es farà dimarts, 4 de desembre, a les sis de la tarda, al Temple Romà de Vic.\nMolta sort a tothom i fins a l’any vinent!\nCinquena i última setmana de la Gimcana!\n19 novembre de 2018\nI l’última setmana de la Gimcana la dediquem a resoldre enigmes.\nCal que resolgueu els enigmes que us plantegem. Trobeu quin enigma us toca i, si no sabeu com resoldre’l, llegiu les orientacions d’aquesta setmana. Us poden ajudar, i molt!\nEndavant amb els enigmes i molta sort a tothom!\nQuarta setmana de la Gimcana\nDiversitat lingüística i art\nEn aquesta 4a setmana de la Gimcana relacionarem l’art amb la llengua. Es tracta de descobrir quina llengua o llengües podem relacionar amb algun quadre, monument, estàtua, edifici, etc.\nPer exemple, aquesta imatge es pot relacionar fàcilment amb una llengua: el xinès.\nAixí, doncs, anem a respondre preguntes fent aquestes associacions.\nAtenció! Heu de respondre abans de dilluns 19 de novembre a les vuit del matí.\nJa podeu consultar la CLASSIFICACIÓ de les dues primeres setmanes de joc.\nRecordeu que podeu emprar el qüestionari de CONTACTE si teniu cap dubte o pregunta.\nTercera setmana de la Gimcana\nEsteu preparats per descobrir els errors?\nEs tracta de localitzar els errors que trobeu en l’àudio o en el text. Els errors fan referència al registre formal de la llengua, per tant, és clar que aquestes paraules poden resultar adequades en el registre col·loquial.\nJa podeu RESPONDRE\nATENCIÓ! Com que aquesta setmana, hi ha la festa de Tots Sants, teniu temps fins al 12 de novembre per contestar les preguntes!\nCom es valoraran les respostes?\nSi heu de respondre una pregunta en la qual hi ha 4 errors, es descomptaran 2,5 punts per cada error no detectat, o bé per assignació d’error allà on no n’hi ha.\nSi heu de respondre dues preguntes , cada pregunta val 5 punts, per tant, es dividiran els 5 punts pel nombre d’errors no detectats o assignats incorrectament.\nTambé podeu consultar les RESPOSTES de les dues primeres setmanes de joc.\nEsteu preparats per trobar-los? Som-hi, doncs!\nSegona setmana de la Gimcana: escoltem llengües del món!\nSi fins ara no us heu incorporat a la Gimcana, encara us hi podeu afegir. Excepcionalment, durant aquesta setmana encara es podran respondre preguntes de la primera. Això vol dir que els que s’hi incorporin més tard hauran de respondre les preguntes de les dues setmanes, però estaran igualment dins el concurs.\nLes respostes d’aquestes dues primeres setmanes i la classificació apareixeran a partir del dia 29 d’octubre.\nEn quina llengua parla?\nSegona setmana: escoltem llengües del món!\nJa podeu RESPONDRE les preguntes de la segona setmana, que seran al web fins al dia 29 d’octubre a les 8 del matí.\nEn cada formulari hi trobareu un àudio o més d’un àudio. Les persones que sentiu us diuen “Aquesta és la meva llengua. Saps quina és”?\nPrimera setmana de la Gimcana: Pompeu Fabra\nComencem la desena edició de la Gimcana de les Llengües i la iniciem amb preguntes sobre Pompeu Fabra per commemorar el 150è aniversari del seu naixement.\nJa sabeu que heu de respondre emplenant el formulari de la categoria que us correspon. Un cop hagueu contestat ja entreu a participar directament en la Gimcana.\nI si no sabeu la resposta…, mireu-vos les orientacions d’aquest mateix blog.\nTeniu temps per respondre les preguntes fins a les 8 del matí del dilluns dia 22 d’octubre.\nEls alumnes de 6è del FEDAC de Prats van al Museu d’Història de Catalunya\nEls alumnes de 6è del FEDAC de Prats de Lluçanès, guanyadors de la categoria A3 de la IX Gimcana de les Llengües, van anar al Museu d’Història de Catalunya. Aquí els teniu!


Felip IV de Catalunya-Aragó -DadesCat-\nEl temps és infidel amb qui abusa d'ell. (Pietro Metastasio)\nFELIP IV DE CATALUNYA-ARAGÓ\n(Versalles, França, 19 desembre 1683 – Madrid, 9 juliol 1746)\nRei de Catalunya-Aragó (1700-05)\nI com a "Felip V" rei d'Espanya (1713-46). Fill segon del gran delfí de França, Lluís, i nèt de Lluís XIV de França. Fou nomenat rei de la corona hispana pel darrer Àustria, Carles II.\nL'arxiduc Carles d'Àustria amb el suport de la Gran Aliança (Anglaterra i Holanda, i posteriorment Savoia i Portugal), acudí a rescatar la corona per les armes. Tots els territoris de l'antiga corona catalano-aragonesa, temerosos de la política centralitzadora dels Borbons, també se li uniren, i començà així l'anomenada Guerra de Successió.\nDesprés de la batalla d'Almansa (1707), Felip V suprimí les constitucions del País Valencià i Aragó i hi aplicà els decrets de Nova Planta, que els subjectaven a les lleis de Castella.\nLa mort de l'emperador d'Àustria i la consegüent pujada al tron de Carles féu que les potències aliades l'abandonessin i ell mateix es desentengués del Principat; el tractat d'Utrecht (1713) segellà la pau i Catalunya, abandonada per tothom, sucumbi el 1714, i l'any següent Mallorca.\nImmediatament hi foren suprimides les institucions pròpies i aplicat el decret de Nova Planta, i els Països Catalans foren sotmesos a un règim militar.\nEmpés per Isabel de Parma, la segona esposa, intentà la conquesta de Sardenya i Sicília, però les potències europees, reunides en la Quàdruple Aliança (1720), l'obligaren a firmar la pau de Cambrai i a restituir les terres conquerides, tot i que amb els pactes de Família obtingué Nàpols, Sicília, Parma, Piacenza i Guastalla per als fills tinguts amb Isabel.\nAmb l'esperança de pujar al tron de França, abdicà en el seu primogènit, però la mort d'aquest el féu tornar al tron.\nEl regnat de Felip V significà la introducció als seus estats d'un absolutisme centralista com el francès.


BNEW obre la convocatòria al Barcelona Start-up Innovation Hub - Monogràfics - Més informació - e-notícies\nMonogràfics · 17 de Maig de 2021. 11:58h.\nEl Consorci de la Zona Franca de Barcelona (CZFB), obre avui la convocatòria al Barcelona Start-up Innovation Hub en el marc de l’organització de la segona edició de la Barcelona New Economy Week (BNEW), esdeveniment híbrid B2B que se celebrarà entre el 5 i el 8 d’octubre. En col·laboració amb La Salle Technova Barcelona, el CZFB fomenta la participació d’empreses de qualsevol part del món que hagin estat creades en els últims tres anys i que desenvolupin una activitat que encaixi dins dels sectors presents al BNEW. D’aquesta manera, poden inscriure’s totes les start-ups dels àmbits de logística, real estate, e-commerce, indústria digital, zones econòmiques, mobilitat, ciència, talent i sostenibilitat.\nLes primeres vuit empreses de cada sector podran inscriure’s sense cap cost i les altres comptaran amb un cost de participació reduït. L’objectiu del Barcelona Start-up Innovation Hub es, d’una banda, trobar noves companyies que revolucionin els sectors anteriorment citats i, d’altra banda, donar-los l’oportunitat de formar part d’un entorn d’innovació, amb múltiples oportunitats de creació de sinèrgies i generació de negoci mitjançant l’eina BVillage. A través de BVgillage, un espai únic amb un alt component d’intel·ligència artificial, les empreses podran mostrar els seus productes i serveis i mantenir trobades per videoconferència amb assistents de qualsevol part del món.\nAixí mateix, totes les empreses que formen part d’aquest Barcelona Start-up Innovation Hub participaran directament en els Premis Millor Innovació BNEW 2021, amb un jurat compost per representats del Consorci de la Zona Franca de Barcelona i La Salle Technova Barcelona. En la primera edició dels premis van ser guardonades Vottun, Rinbo, E4-3D, Oimo i Exum, en un acte que va tenir lloc a l’Estació de França durant l’últim dia de BNEW i que va ser presidit pel rei Felip VI i el president del Govern, Pedro Sánchez.\nPer al delegat especial de l’Estat al Consorci de la Zona Franca de Barcelona, Pere Navarro, “aquest espai en un esdeveniment de referència internacional como BNEW és una oportunitat única per a que les empreses que estan començant impulsin el seu creixement i, a la vegada, aporta un gran valor afegit a la trobada per la possibilitat de trobar noves solucions que puguin suposar una revolució en el desenvolupament de la nova economia”.\nLes empreses interessades poden registrar-se a partir d’avui i fins al proper 28 de juny a través del següent enllaç: https://go.pardot.com/e/541322/bnew-startup-hub-html/2xjyfy4/1174543343?h=7_E_9Awz4mgsVjL6FlKj0yYArkciDrgKFTVxKzcDjQY


Ida Majutus Kuressaare Estònia - Ofertes d'hotels amb els MILLORS DESCOMPTES EN LÍNIA\nVeure tots els 146 allotjaments a Kuressaare.\nIda 15 Kuressaare, Kuressaare, Kuressaare, Estònia, 93811 - Veure al mapa\nMés informació sobre Ida Majutus\nSi el que està buscant és per un hotel ben situat a Kuressaare, no busqui més enllà de Ida Majutus. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Ida Majutus, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix accés a una gran gama de serveis, inclosos instal.lacions de barbacoa, lloguer de bicicletes, àrea de fumadors.\nA més, totes les habitacions ofereixen una gran varietat de comoditats com ara calefacció, ventilador, aparell de televisió LCD/pantalla de plasma, TV satèl•lit/cable, cuina americana per satisfer els clients més exigents. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Descobreixi una encantadora mescla de servei profesional i ampla gama de característiques a Ida Majutus.\nTots els tipus de viatgers (37)Parelles (21)Viatgers en solitari (4)Famílies amb infants petits (3)Famílies amb infants grans (2)Grups (9)


La línia de Wallace: Conéixer (-se)\nnovesflors 27 de febrer de 2012 a les 20:17\nUna entrada molt bonica, tant per les imatges comper les teues paraules com pels versos.\nCinderella 27 de febrer de 2012 a les 22:49\n"...Has fet un pont amb mots que em fa sentir-te aprop...". L'escric de memòria, potser l'erre. Unes fotos precioses, de veritat. I una entrada plena de consciència. Jo també vaig lamentar no ser a Vlc més que de pensament, i ho estic passant malament amb el pobret de Furtangarin XD\nEl porquet 28 de febrer de 2012 a les 9:37\nT'explicaré. Tinc la sort de tenir un amic amb el qual cada any intentem quadrar les agendes i escapar-nos uns dies a fer muntanya (entre setmana, a poder ser).\nHem trescat des d'Aigüestortes, als Ports, al Pre-Pirineu català i fins a Tramuntana.\nDoncs els quatre dies que vam fer de ruta per Tramuntana, ara farà ja tres anys, van ser dels més inoblidables que hem fet plegats.\nCamins solitaris, espectaculars vistes sobre el mar, anècdotes fantàstiques, guardes de refugis genials... una illa meravellosa.\nNo sé si ens vam conèixer més a nosaltres mateixos, però estem molt segurs que vam compartir, ell i jo, una experiència humana, excursionista i de país meravellosa!\nAlfredRussel 28 de febrer de 2012 a les 19:08\nUna volta més, moltíssimes gràcies, novesflors :) La veritat és que, quant a trobar imatges boniques, Mallorca ho posa ben fàcil...\nAlfredRussel 28 de febrer de 2012 a les 19:14\nJo diria que és exactament així, Cinderella. M'ho va fer passar molt bé, el Feliu (i, a més, exercint de socarrat). I l'Iñaki, ja veus quin disgust per a la familia... Vaig estar a punt de deixar la serra i acostar-me al jutjat de Palma per donar-li un poc de carinyo ;) Salut! (i endavant amb la #primavera valenciana, i amb totes les primaveres que calguen)\nAlfredRussel 28 de febrer de 2012 a les 19:24\nTens raó, porquet: poder gaudir al mateix temps de la muntanya i d'una bona companyia és una sort i un plaer que convé conrear sempre que es puga.\nQuant a Tramuntana, jo encara vaig fent tastets, però tinc pendent fer la travessa completa tan bon punt puga quadrar agendes, també. I amb el que vaig veient --i el que em dius tu, i tots els que hi han anat-- no deixaré passar molt de temps. Crec que ho hem comentat alguna volta, però és totalment cert: com més conec les Illes, més em fascinen --i més ganes tinc de seguir coneixent tot el que amaguen, que és molt.\nI Penyagolosa, que encara no he concretat... He de seure ja i fer una proposta per veure si va bé. Però t'assegure que no se m'oblida ;) Gràcies i bones caminades!\nColometa 4 de març de 2012 a les 0:25\nNo és tant important el punt de partida ni el punt final com el camí que anem fent.\nAlfredRussel 6 de març de 2012 a les 8:52\nCert, Colometa: a més, i com diu Eliot, sovint el punt de partida i el punt d'arribada són el mateix; és precisament el camí que s'ha fet entre l'un i l'altre el que ens enriqueix i fa que ens semblen diferents... Mai està de més recordar-ho, però potser més encara en aquests temps en els què dissenyar itineraris és especialment complicat. Gràcies i endavant!


Projecte d’educació emocional | Escola Tecnos\nProjecte d'educaió emocional\nA la nostra escola prioritzem, en totes les etapes, l’educació emocional com una peça clau i bàsica perquè els infants i joves esdevinguin persones satisfetes amb la seva vida i que siguin capaces d’implicar-se en els reptes de la nostra societat per contribuir a fer un món millor. Tenir un bon coneixement d’un mateix, saber establir relacions sanes, equilibrades i riques, així com aprendre a conviure en societat de forma generosa i constructiva són aspectes que s’aconsegueixen a través de la pràctica d’activitats i a través de compartir dinàmiques de reflexió i discussió de valors i emocions, tant individuals com socials.\nA la Tecnos entenem l’Educació Emocional com un procés d’acompanyament continuat per contribuir a un desenvolupament integral de la persona.\nSabem que existeix una relació directa entre l’estat emocional dels infants i joves i el seu rendiment acadèmic, les relacions amb els companys i el seu interès per aprendre.\nPer aquest motiu, tot l’equip tenim una mirada transversal de l’educació emocional en el dia a dia a l’escola. Intentem oferir eines que permetin als alumnes millorar les seves competències en aquest àmbit. Estem convençuts que aquest enfocament els permetrà afrontar els reptes del futur.\nPer tal de garantir l’assoliment de la competència emocional i social, que entenem com una part essencial del desenvolupament integral dels nostres infants i joves, portem a terme diverses activitats a cada etapa.\nLes emocions són presents a la nostra vida des del naixement i ens acompanyen durant tota la vida. L’escola esdevé per als infants el segon espai de socialització després de la família i per això, també esdevé un espai de socialització emocional en el qual pren especial rellevància la interacció entre iguals.\nL’objectiu principal a l’etapa d’infantil és oferir un clima emocional adequat per a l’acollida dels infants i les seves famílies a l’escola.\nAcollida dels infants i les seves famílies\nProcés d’acollida des del juny (Reunió juny, berenar i tutories setembre…).\nP3: Fil de vida i llibre de famílies.\nP4: Com ens hem sentit en tornar a l’escola?\nP5: Tinc un desig per tu.\nAltres (ens presenten el germà que ha nascut, festa de Sant Ponç amb els avis…)\nActivitats que promouen l’autovaloració positiva i la identificació d’emocions.\nP3: El Monstre dels colors i el Pot dels sentiments\nP4: La Capsa dels tresors i el Dau de les emocions.\nP5: El Dia especial i Les Pinces de les emocions.\nFil conductor castellà (caja de las sonrisas, Hada del bosque, Zorro Lolo, El Mago…).\nEls passos de la Tortuga.\nTotes les propostes del dia a dia que desenvolupen l’empatia, la conducta prosocial i la capacitat de resolució de conflictes.\nEl joc (racons, pati…): Importància de l’amistat per al benestar emocional.\nLa cohesió del grup com a eina fonamental en la gestió i resolució dels conflictes.\nBuscar les causes que han provocat el conflicte.\nBuscar la millor solució i promoure el pensament alternatiu.\nL’univers màgic dels contes permet als infants connectar el món de la fantasia amb el seu i els ajuda a objectivar els seus propis problemes. Poden veure’s reflectits en els seus personatges i això els ajuda a identificar, expressar i aprendre a gestionar les seves emocions.\nTota l’etapa: Expliquem contes a totes aules i espai d’aprenentatge “Vet aquí…”\nP3: Les emocions del Pol.\nP4: Conte preferit.\nP5: Teatres amb valors.\nEn aquesta etapa es porten a terme activitats encaminades a que els alumnes aconsegueixen un bon autoconeixement i unes bones habilitats socials per a poder-se relacionar amb els altres.\nPromovem una relació estreta i constant per part de cada tutor amb els seus alumnes. Cada setmana es contempla un espai a l’horari per aquesta tasca exclusivament. El grau de coneixement i, en conseqüència, el grau d’acompanyament que fan els mestres-tutors contribueix a un desenvolupament personal dels infants òptim i falicitador d’una bona educació integral. En aquests moments de tutoria tant es tracten temes personals, com escolars; l’important és atendre l’infant en aquelles necessitats que tingui.\nA l’ESO es continua treballant l’educació emocional a través de la tutoria de grup, de sessions especialment dissenyades i conduïdes per la psicòloga de l’escola o bé a través de xerrades i tallers. Sobretot es tracta la prevenció del bullying, l’autoestima, la prevenció per a la salut, la prevenció en els riscos en relació a internet i a les relacions de parella, la comprensió com a riquesa per a tots de la diversitat (religiosa, sexual, d’origen, de gustos, d’identitat…)\nSeguim un projecte a 2n d’ESO en col·laboració amb els especialistes de l’Hospital General de Catalunya, que té per objectiu potenciar l’autoregulació emocional (de fet, veiem que, en general, els adolescents presenten, cada cop més, mancances en aquests aspectes i que els fa més vulnerables)\nL’acompanyament personal és molt intens, sobretot per part dels tutors (cada tutor ho és només de 20 alumnes), però també per part de tots els professors. S’hi parla molt sovint fent que es generi un clima de confiança important. De fet, els alumnes, el que valoren més de l’escola és que es senten “en família”.\nA Batxillerat es posen en pràctica les tècniques i els recursos dels cursos anteriors per afrontar un dels primer reptes importants: la selectivitat. Decidir el camí a seguir després dels anys d’escola, gestionar l’estrès dels exàmens de les PAU, organitzar-se per superar les proves amb èxit i acompanyar-ho d’uns bons hàbits de salut física i emocional.


Aplicacions Web Progressives (PWA) | Sokvist, Disseny i Marketing : Sokvist, Disseny i Marketing\nLes aplicacions natives estan pensades per a ser usades amb un sistema operatiu per a mòbil concret (com ara Android o iOS). S’han de descarregar i instal·lar des del servei d’App Store d’Apple o Andoid.\nInstal·lació ràpida. Com que s’hi accedeix des del navegador, no cal anar a l’App Store per descarregar-la i instal·lar-la. Tot i així, si volem, es pot agregar a la pantalla d’inici perquè tingui un comportament similar a d’una aplicació nativa.\nRequereix menys capacitat i ample de banda. La mida d’una PWA sol ser molt inferior al d’una app nativa, sent això un gran avantatge quan tenim poca capacitat al nostre mòbil o una mala connexió a internet.\nCostos de desenvolupament baixos. Tant el temps com el cost de desenvolupar una PWA son molt inferiors al d’una app nativa.\nSeguretat. Una PWA funciona amb els protocols HTTPS, que proporcionen més seguretat a l’hora de transmetre dades.\nBon SEO. Com que s’utilitzen des del navegador, ajuden a millorar el SEO del teu negoci.\nUtilització offline. La tecnologia que s’utilitza en les PWA permet aprofitar la caché del navegador per ser utilitzada sense connexió.\nCompatibilitat amb iOS. Hi ha algunes limitacions al usar PWAs en iPhones i iPads amb versions no actuals dels sistema operatiu. De tota manera des de la versió iOS 12.2 s’ha millorat molt aquest aspecte.\nProblemes amb mòbils antics. Els usuaris amb mòbils antics o amb navegadors no actualitzats no podran usar la nostra PWA.\nConsum de bateria. Com que funciona des del navegador, utilitza més energia que una app nativa.\nTwitter. L’objectiu de Twitter era proporcionar una experiència d’usuari en mòbil el més ràpid, fiable i atractiva possible. Per això van decidir actualitzar la serva aplicació web a una PWA. Detalls de les millores que van aconseguir aquí (en anglès).\nTrivago. Com que la majoria d’usuaris de Trivago accedeixen al seu web a través de mòbil, tenien clar que havien de dissenyar una PWA per millorar l’experiència d’usuari. Podeu veure el resultat de les millores que van obtenir aquí (en anglès).\nTinder. Van ser uns del pioners a adoptar la tecnologia PWA. Havien observat que els temps de connexió a la seva web eren superiors que a la app, per això van decidir centrar-se en millorar el rendiment de la web i convertir-la en PWA. Detalls de les millores que han aconseguit aquí (en anglès).\nInstagram. També van ser de les primeres empreses a apuntar-se a la tecnologia PWA. Encara estan treballant per arreglar alguns problemes de navegació i de compatibilitat amb Windows Mobile, però les millores en velocitat són notables.\nStarbucks. La principal raó per la qual Starbucks ha desenvolupat la seva PWA és per poder arribar millor a països o mercats on les connexions a internet no son prou bones, com països emergents o comunitats rurals.\nTant les PWAs com les apps natives tenen els seus avantatges i els seus inconvenients. Si parlem de satisfacció del client, les PWAs són la millor opció. No requereixen cap procés complicat i llarg per a la instal·lació. Els usuaris hi poden accedir fàcilment des del navegador del seu mòbil. S’hi pot operar sense connexió a internet. En negocis amb un pressupost limitat on no podem desenvolupar una web, una app per a Android i una altre per a iOS, una PWA és també la millor opció.


Arenys/Sinera, la vila on he passat més de la meitat dels estius de la meva vida; on he triscat pels seus rials i vinyes abandonades; on he passat hores i hores contemplant el vol de les gavines --fins i tot els vaig dedicar uns poemes molt dolents--, la lluna plena emmirallada en la mar i les llumetes de les barques que anaven a pescar el calamar les nits fosques de lluna nova; on vaig comen¢ar a fer windsurf no fa molts anys com un repte davant l'afirmació de la meva filla que va dir-me que jo ja havia fet tard per a aquell esport; on he caminat tantes vegades pel carrer de l'Església intentat descobrir-hi en algun racó l'espriuana Tereseta-que-baixava-les-escales; on m'he embadocat mirant les avies --cossos corbats i pesants-- fent puntes de coixí amb uns dits que feien dansar els boixets vertiginosament al so de la música que ells mateixos creaven en repicar els uns contra els altres\nTinc suficients anys com perquè els records que tinc de la meva Sinera hagin esdevingut bucòlics, especialment pel fet que els records de la joventut gairebe sempre en son, de bucòlics.\nI m'adono del pas del temps quan recordo aquella vila amb la N-II passant per l'interior de la població, amb uns semafors que organitzaven cues llarguíssimes quan les cues a les carreteres eren una cosa insòlita; amb aquell pont al capdevall de la Riera, per sota del qual anaven els cotxes a parar a mar quan els elements s'enfurismaven; amb aquell port d'aigues transparents on agafava garotes i pagellides amb els meus germans, on creixien els musclos que tan sovint acompanyaven els nostros arrossos, i on m'embadalia veient descarregar les barques a primera hora de la tarda i escoltant la lletania de la subhasta del peix; amb aquelles noves urbanitzacions sorgides en vinyes abandonades on els pins, ara immensos, eren com petits arbres de Nadal; amb aquell cinema tronat --em refereixo a l'Ateneu, tot i que l'Esperanza encara era més tronat-- on les parelles anaven a seure a les darreres files ignorant el que la Gina Lollobrigida i el Vittorio de Sica fessin a la pantalla; amb aquell bar Espanyol, potser encara més tronat, on el marbre de les seves taules va ser reempla¢at posteriorment pel marbre dels mostradors del banc que va bastir-se en el seu lloc; amb aquella església amb un retaule barroc unic, del qual aleshores nomes m'adonava de l'olor de florit que desprenia; amb processons --Setmana Santa, Sant Zenon-- que eren una barreja de litúrgia carpetovetònica i folklore mediterrani; amb unes fabriques de confits i ametlles que semblaven funcionar per proporcionar mercaderia als venedors que es passejaven amunt i avall a costat dels cotxes aturats a la N-II cada cop que el semafor es posava vermell; amb el carro i el burret, aparcats cada matí davant del mercat, d'aquella pagesa arenyenca d'adopcio que havia anat a escola amb la meva mare a Barcelona; amb maduixes i cireres úniques, millors que les de Sant Pol --les maduixes-- i que les de Sant Climent --les cireres--, malgrat que aquelles siguin molt més famoses. Per a mi Arenys --la meva Sinera-- és això i molt més. Son les hores passades a la biblioteca preparant algun examen per al setembre; les hores transcorregudes a la platja, amb els ulls clucs, escoltant la remor de les ones i els esgarips de les gavines; són el neguit de posar-me per primer cop un biquini, quan encara eren comptades les noies que duien el banyador de dues peces --el top less no em va costar tant, potser perque ja l'havia iniciat en altres platges--; són algunes d'aquells tardes d'estiu en que, juntament amb algunes amigues feiem petar la xerrada en un bar de la Riera, anavem a la platja quan la gent ja en tornava, o ens banyavem enmig del port, on haviem arribat en una barca tronada llogada per pocs diners; son les nits en que sortia per la finestra de la torre que llogaven els meus pares i m'anava a prendre la lluna en un descampat proper des d'on podia veure millor la mar platejada --quan van construir la nostra casa nostra ja no em va caler, perque aquesta visió la tenia del llit estant--; o aquelles altres nits en que baixava fins a la pista de ball de l'entrada de la urbanitzacio no pas per ballar, que mai no he sabut fer-ho bé, sino per escoltar la musica en viu d'aquells trios o quartets de músics esperpèntics de carrera estroncada; són les estones en que em sentia pagesa i em dedicava a treure les branques inútils de les tomaqueres, o a abocar aquelles polvores que aleshores creia que eren verí només per als insectes perque encara no havia llegit la Primavera silenciosa de Rachel Carson; són els matins de dissabte brostejant per les parades alineades al llarg de la Riera, fent una pausa per esmorzar a la terrassa de la Sala Mercé; són els macips ruixant la gent amb la seva colonia aigualida, la dansa d'Arenys, els focs de Sant Joan i la bota de Sant Pere, les atraccions cridaneres i els sempre magnífics focs artificials de festa major, la cucanya i la cruel persecució de l'oca per les aigües del port el matí de la festa del Carme, la processó de les barques per la tarda...\nSón tants els records, que gairebé s'entrebanquen l'un amb l'altre per la pressa de sortir. Diverses circumstàncies han fet que els meus estius hagin quedat desproveits de l'encis que tenia la trobada durant unes setmanes o mesos de tres generacions en la mateixa casa. La basarda de sentir-me sola en aquell casalot ha fet que a penes hi hagi tornat els darrers anys. O potser em faci encara més basarda pensar en la possibilitat que els fantasmes de la meva Sinera vinguin a envair la meva soledat.\nMerce Piqueras Febrer de 1997